I overensstemmelse med artikel 22, stk. 1, i finansforordningen for 11. EUF skal der ved indkaldelse af bidrag først anvendes beløb, der er fastsat for de forudgående EUF'er, det ene efter det andet. De indkaldelser af bidrag, der er omhandlet i dette forslag, vedrører derfor beløb under 10. EUF for EIB og beløb under 10. og 11. EUF for Europa-Kommissionen.

EIB har i overensstemmelse med artikel 52 i finansforordningen for 11. EUF sendt Europa-Kommissionen sine ajourførte overslag over forpligtelser og betalinger for de instrumenter, den forvalter.

De ovenfor nævnte dokumenter omhandler medlemsstaternes flerårige forpligtelser til at støtte EUF økonomisk. Finansforordningen for 11. EUF fastsætter, at medlemsstaterne regelmæssigt indbetaler bidrag til EUF mod på forhånd fastsatte finansielle forpligtelser. De regelmæssige bidrag udløses af tekniske rådsafgørelser, der afspejler gennemførelsen af de på forhånd fastsatte finansielle forpligtelser.

Rådets forordning (EU) 2015/323 om finansforordningen for 11. Europæiske Udviklingsfond ("finansforordningen for 11. EUF").

den interne aftale mellem repræsentanterne for Den Europæiske Unions medlemsstaters regeringer, forsamlet i Rådet, om finansiering af Den Europæiske Unions bistand i henhold til den flerårige finansielle ramme for perioden 2014-2020 i overensstemmelse med AVS-EU-partnerskabsaftalen samt om tildeling af finansiel bistand til de oversøiske lande og territorier, på hvilke fjerde del i traktaten om Den Europæiske Unions funktionsmåde finder anvendelse ("den interne aftale om 11. EUF"),

I artikel 23, stk. 1, i finansforordningen for 11. EUF fastsættes det, at en medlemsstat, som ikke betaler det skyldige bidrag inden den fastsatte frist, skal betale morarente af ikkebetalte beløb; ordningen for rentebetalingen fastsættes i samme artikel.

Forslaget fra Europa-Kommissionen følger op på en tilsvarende politisk aftale, der blev indgået mellem medlemsstaterne i Coreper i maj 2016 i forbindelse med afgørelsen om at genopfylde fredsfaciliteten for Afrika.

- at få medlemsstaterne til at foretage tilsvarende betalingsjusteringer, så hver medlemsstat tilbagebetales ud fra den andel, de bidrog med til dette beløb.

- at tilbageføre et frigjort beløb på 200 mio. EUR fra 8. og 9. EUF, og

under henvisning til den interne aftale mellem repræsentanterne for Den Europæiske Unions medlemsstaters regeringer, forsamlet i Rådet, om finansiering af Den Europæiske Unions bistand i henhold til den flerårige finansielle ramme for perioden 2014-2020 i overensstemmelse med AVS-EU-partnerskabsaftalen samt om tildeling af finansiel bistand til de oversøiske lande og territorier, på hvilke fjerde del i traktaten om Den Europæiske Unions funktionsmåde finder anvendelse ("den interne aftale"), særlig artikel 7,

under henvisning til Rådets forordning (EU) 2015/323 af 2. marts 2015 om finansforordningen for 11. Europæiske Udviklingsfond ("finansforordningen for 11. EUF"), særlig artikel 21, stk. 3 og 4,

under henvisning til forslag fra Europa-Kommissionen, og

ud fra følgende betragtninger:

(1)Europa-Kommissionen forelægger i henhold til proceduren i artikel 21-24 i finansforordningen for 11. EUF senest den 15. juni 2017 et forslag, som angiver a) beløbet for den anden tranche af bidraget for 2017 og b) et revideret årligt beløb for bidraget for 2017 i de tilfælde, hvor beløbet afviger fra de faktiske behov.

(2)Den Europæiske Investeringsbank har i overensstemmelse med artikel 52 i finansforordningen for 11. EUF den 6. april 2017 sendt Europa-Kommissionen sine ajourførte overslag over forpligtelser og betalinger vedrørende de instrumenter, den forvalter.

(3)Ifølge artikel 22, stk. 1, i finansforordningen for 11. EUF skal der ved indkaldelse af bidrag først anvendes beløb, der er fastsat for de forudgående EUF'er. Der bør derfor foretages en indkaldelse af midler under 10. og 11. EUF.

(4)Ved afgørelse (EU) 2016/2026 besluttede Rådet den 11. november 2016 efter forslag fra Europa-Kommissionen at fastsætte loftet for medlemsstaternes årlige bidrag til EUF for 2017 til 3 850 000 000 EUR for Europa-Kommissionen og til 150 000 000 EUR for Den Europæiske Investeringsbank.

(5)Ved afgørelse (EU) 2016/1337 vedtog Rådet den 2. august 2016 tildelingen af midler frigjort fra projekter under 10. Europæiske Udviklingsfond (EUF) med henblik på genopfyldning af fredsfaciliteten for Afrika for perioden 2016-2018. En deraf følgende politisk aftale blev indgået af medlemsstaterne i Coreper om at tilbageføre et samlet, frigjort beløb på 200 mio. fra 8. og 9. EUF samt at få medlemsstaterne til at foretage tilsvarende betalingsjusteringer for at kunne tilbagebetale hver medlemsstat ud fra den andel, de bidrog med til dette beløb. Betalingsjusteringerne foretages i forbindelse med den tredje indkaldelse af bidrag for 2017 og/eller den første indkaldelse af bidrag for 2018 —

VEDTAGET DENNE AFGØRELSE:

Artikel 1

De bidrag til Den Europæiske Udviklingsfond, som medlemsstaterne hver især skal indbetale til Europa-Kommissionen og Den Europæiske Investeringsbank som anden tranche for 2017, er angivet i tabellen i bilaget til denne afgørelse.

Artikel 2

Medlemsstaternes bidragsandel, jf. artikel 1, stk. 2, litra a), i den interne aftale om 8. og 9. EUF, reduceres tilsvarende med et frigjort beløb på 200 000 000 EUR fra 8. og 9. Europæiske Udviklingsfond (EUF). I overensstemmelse med den enkelte medlemsstats præferencer foretages betalingsjusteringen i forbindelse med den tredje indkaldelse af bidrag for 2017 og/eller den første indkaldelse af bidrag for 2018.

Artikel 3

Denne afgørelse træder i kraft på dagen for offentliggørelsen i Den Europæiske Unions Tidende.

Artikel 4

Denne beslutning er rettet til medlemsstaterne.

Udfærdiget i Bruxelles, den .